14. ΠΡΟΕΔΡΙΚΟΝ ΔΙΑΤΑΓΜΑ υπ' αριθ. 876 της 19/30 Νοεμ. 1976 (ΦΕΚ Α' 318) Περί ρυθμίσεως θεμάτων τινών αφορώντων εις το μετοχικόν κεφάλαιον της υπό μορφήν Ανωνύμου Εταιρείας λειτουργούσης Δημοσίας Επιχειρήσεως υπό την επωνυμίαν «ΗΛΕΚΤΡΙΚΟΙ ΣΙΔΗΡΟΔΡΟΜΟΙ ΑΘΗΝΩΝΠΕΙΡΑΙΩΣ Α.Ε. (Η.Σ.Α.Π.)». Έχοντες υπ’ όψει: 1.Τα άρθρ. 4 παρ. 1, 2 παρ. 2 και άρθρ. 3 της από 10-12.2.1976 Πράξεως Νομοθετικού Περιεχομένου του Προέδρου της Δημοκρατίας «περί ιδρύσεως Οργανισμού (Η.Σ.Α.Π.), προς ανάληψιν των παρά των «Ε.Η.Σ. Α.Ε.» εκτελουμένων μεταφορών» της κυρωθείσης υπό του Νόμ. 352/16.6.1976 «περί κυρώσεως της από 10-12.2.1976 Πράξεως Νομοθετικού Περιεχομένου του Προέδρου της Δημοκρατίας» περί ιδρύσεως Οργανισμού (Η.Σ.Α.Π.) προς ανάληψιν των παρά των «Ε.Η.Σ. Α.Ε.» εκτελουμένων μεταφορών». 2.Το άρθρον πρώτον του Νόμ. 352/1976 «περί κυρώσεως της από 10-12.2.1976 πράξεως Νομοθετικού Περιεχομένου του Προέδρου της Δημοκρατίας «περί ιδρύσεως Οργανισμού (Η.Σ.Α.Π.)» προς ανάληψιν των παρά των «Ε.Η.Σ. Α.Ε.» εκτελουμένων μεταφορών». 3.Την υπ' αριθ. 824/1976 γνωμοδότησιν του Συμβουλίου της Επικρατείας, προτάσει των Ημετέρων επί των Οικονομικών και Συγκοινωνιών Υπουργών, απεφασίσαμεν: Άρθρ.1.-1.Το αρχικόν Μετοχικόν Κεφάλαιον των Η.Σ.Α.Π. θα αποτελεσθή από την αξίαν του συνόλου των πάσης φύσεως περιουσιακών στοιχείων, δικαιωμάτων και απαιτήσεων, άτινα, ανήκοντα μέχρι της 31 Δεκ. 1975 εις την ανώνυμον εταιρείαν υπό την επωνυμίαν «ΕΛΛΗΝΙΚΟΙ ΗΛΕΚΤΡΙΚΟΙ ΣΙΔΗΡΟΔΡΟΜΟΙ Α.Ε.» (Ε.Η.Σ.), περιήθον από 1 Ιαν.1976 εις το Ελληνικόν Δημόσιον, συνεπεία της συντελεσθείσης υπ' αυτού εξαγοράς, συμφώνως προς τα άρθρ. 7 και 9 της από 17.10.1925 Συμβάσεως «περί προμηθείας ηλεκτρισμού και περί μεταφορών», κυρωθείσης υπό του Ν.Δ/τος της 16-17.10.25 «περί κυρώσεως της συμβάσεως περί προμηθείας ηλεκτρισμού και μεταφορών», ως αύτη ετροποποιήθη, και εκτήθησαν παρά των Η.Σ.Α.Π., δυνάμει του άρθρ. 3 στοιχ. α' και β' της από 10-12.2.1976 πράξεως Νομοθετικού Περιεχομένου του Προέδρου της Δημοκρατίας, ως αύτη εκυρώθη υπό του Νόμ. 352/1976. 2.Προς υπολογισμόν του αρχικού μετοχικού κεφαλαίου των Η.Σ.Α.Π θα διενεργηθή πλήρης απογραφή και εκτίμησις απάντων των εν τη προηγουμένη παραγράφω περιουσιακών στοιχείων, δικαιωμάτων και απαιτήσεων, επί τη βάσει της τρεχούσης αξίας αυτών, και την 1 Ιαν. 1976, ήτοι μεθ' υπολογισμόν της τυχόν επαυξήσεως ή απομειώσεως της αρχικής αξίας των, από της κτήσεως ή συστάσεώς των, μέχρι της ως άνω ημερομηνίας. Η εν λόγω απογραφή και εκτίμησις του ενεργητικού, θα γίνη εντός προθεσμίας ενός έτους από της ενάρξεως της ισχύος του παρόντος, δυναμένης να παρατείνεται δι' αποφάσεων του Υπουργού των Συγκοινωνιών. 3.Η κατά την προηγουμένην παράγραφον απογραφή και εκτίμησις του ενεργητικού θα γίνη υπό πενταμελούς Επιτροπής αποτελούμενης εξ ενός υπαλλήλου εκάστου των Υπουργείων Συντονισμού, Οικονομικών και Συγκοινωνιών και δύο υπαλλήλων των Η.Σ.Α.Π., συγκροτούμενης δια κοινής αποφάσεως των επί του Συντονισμού, Οικονομικών και Συγκοινωνιών Υπουργών. Δι' αποφάσεως του Υπουργού Συγκοινωνιών, εκδιδομένης κατά το άρθρ. 10 της από 10-12.2.1976 Πράξεως Νομοθετικού Περιεχομένου του Προέδρου της Δημοκρατίας, ορίζονται και τα της λειτουργίας και των αρμοδιοτήτων της ως άνω Επιτροπής. Η αποζημίωσις των μελών και αι σχετικαί δαπάναι της εκτιμήσεως καθορίζονται δι' αποφάσεως του Διοικητικού Συμβουλίου των Η.Σ.Α.Π. υποκειμένης εις την έγκρισιν των Υπουργών Οικονομικών και Συγκοινωνιών. (Μετά την σελ. 138,06(α) Σελ. 138,07 «Ηλεκτρικοί Σιδηρόδρομοι Αθηνών-Πειραιώς (Η.Σ.Α.Π)» 21.Γ.γ.14 4.Μετά την ολοκλήρωσιν της ως άνω διαδικασίας το Καταστατικόν των Η.Σ.Α.Π. θέλει τροποποιούμενον συμπληρωθή δια της αναγραφής εν αυτώ του ποσού της εκτιμήσεως προς δήλωσιν του ύψους του Μετοχικού Κεφαλαίου αυτών. 5.Δια το κατά την παρ. 1 του παρόντος άρθρου αρχικόν Μετοχικόν Κεφάλαιον των Η.Σ.Α.Π. εκδίδεται επ' ονόματι του Ελληνικού Δημοσίου, μοναδικού μετόχου αυτών, εις ονοματικός και αναπαλλοτρίωτος τίτλος, παριστών το σύνολον του Κεφαλαίου, φέρων την χρονολογίαν της εκδόσεώς του, την σφραγίδα της Εταιρείας και τας υπογραφάς του Προέδρου του Διοικητικού Συμβουλίου και ενός Μέλους τούτου, οριζομένου υπό του ιδίου Συμβουλίου. 6.Εφ' όσον, εις περίπτωσιν αυξήσεως του Κεφαλαίου, προκύπτει ανάγκη εκτιμήσεως περιουσιακών στοιχείων, αύτη, διενεργείται κατά τα εν άρθρ. 1 παρ. 3 του παρόντος οριζόμενα. (Διόρθ. Ημαρτ. ΦΕΚ Α' 98/1977). Άρθρ.2.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. Εις τους αυτούς Υπουργούς Οικονομικών και Συγκοινωνιών, ανατίθεμεν την δημοσίευσιν και εκτέλεσιν του παρόντος Π.Δ/τος. Σελ. 138,08 21.Γ.γ.14 «Ηλεκτρικοί Σιδηρόδρομοι Αθηνών-Πειραιώς (Η.Σ.Α.Π)» 